P.S. Ma ei viitsi Houellebecqi "Elementaarosakestest" eraldi postitust teha, aga see on ka hea raamat. Räägitakse küll palju seksist, kellegi mokkade kujust ja muust sellisest, aga tegelikult on raamat sellest, mis juhtub inimesega, kui maailm on järjest individualistlikum ja lõpuks ei suuda enam keegi sügavamaid inimsuhteid luua, sest mõeldakse ikka ainult iseenda rahuldamisele. Kurb raamat, seda enam, et saab Vana Maailma valupunktidele üsna täpselt pihta ja vääriks tegelikult täielikult  eraldi postitust - mis jääb tegemata ainult selle pärast, et kell on pool viis hommikul ja ma olen liiga unine. Üksikisiku traagika maailmas, kus jääb mulje, et ükskõik oled sa abielus või üksi, vaimselt oled sa ikka alati isoleeritud ja tegelikult ei oskagi ise ka teistega kontakti võtta. Me kõik ilmselt tunneme vähemalt ühte sellist inimest. Elementaarosakestest räägitakse ka, füüsika on viimasel ajal popp.